
Месец на гората


От 20 март до 30 април 2009година по инициатива на Министерството на околната среда и водите, на Съюза на общините и редица неправителствени организации се проведе залесяване в редица райони от България. Посадъчният материал беше осигурен от горските стопанства и озеленителните фирми. 


През този период, а именно на 8 април организаторите на клубовете на пенсионерите и инвалидите в гр. Плевен, както и много от членовете им също залесиха един район в града ни. Това бе площадката около новостроящия се параклис в ж.к. „Дружба”. Сутринта, преди мероприятието координаторът на Общината с клубовете Върбан Мончев осигури кафе, чай и даде някои напътствия. Посадъчният материал беше осигурен от общинска фирма „Паркстрой”, като те поляха и посадените дръвчета. След това всички се почерпиха кафе и безалкохолно в близкото кафене.

инж. Румен Петков

На 29 май 2009 от 10 часа в клуба на пенсионера и инвалида на ул. Гренадерска 30 гр.Плевен се проведе среща с госпожа Тодорова, специалист от Общинска данъчна служба на която бяха повторени отново привилегиите, които могат да ползват хората с увреждания, както и разяснени новите промени в данъчното законодателство. Тази среща бе организирана от г-жа Елена Дойчева, отговорник по социално-битовите въпроси при Съюз на слепите гр.Плевен.

Честит юбилей!
На 4 април 2009г. госпожа Дилка Патова, член на ТСО на Съюза на слепите гр. Плевен, навърши 90 години. Израсла в бедно селско семейство, тя от малка започва да работи неуморно. Шивачка по професия, където и да работи е за пример. Първоначално в родното си село тя притежава частно модно ателие с момичета-работнички, които обучава на шивачество, работи в шивашка кооперация  „Колективен труд” и завод „Мизия”. Винаги весела, жизнерадостна и засмяна за всички нас тя е просто „нашата леля Дилка”.

Своето тържество тя направи в ресто-рант „Сръбска скара”. На него присъстваха много гости. То беше отразено от всички медии в града, вестниците „Посредник” и „Посоки”, както и телевизия „Плевен спринт”. Бяха получени и много поздравителни адреси.

Бъди ни жива и здрава!
инж. Румен Петков

СЪОБЩЕНИЕ

Всички пенсионери на възраст над 65 години, които са използвали помощи за отопление за периода 2008/2009год., могат да подадат заявления за почивка на планина или море в общинска служба „Социално подпомагане” гр.Плевен.

Срокът за подаване на документите е 15 май 2009 година.
Разраства се мрежата от социални услуги в страната
Общият брой на социалните услуги в общността - делегирана от държавата дейност, към края на февруари за страната вече е  363 с капацитет 10 315 места. Сред тях са  Дневен център за деца с увреждания и Дневен център за възрастни хора с увреждания в Димитровград. Те разполагат съответно с 28 места за деца и с 12-за възрастни.

Дейността на двата центъра е свързана със задоволяване на ежедневните здравни и рехабилитационни потребности, както и на потребностите от организация на свободното време  и личните контакти. Те са разположени на първия етаж на масивна сграда - бивша болница и разполагат с всички необходими кабинети и съоръжения. Предстои ремонт на втория етаж на сградата и разширяване дейността на центровете. Средствата в размер на 199 130 лв. са осигурени по Проект „Красива България".

Сред новоразкрити социални услуги са и Дневен център за стари хора с  30 места и Дневен център за деца с увреждания със същия капацитет в Русе, както и Дневен център за възрастни хора с увреждания в Пловдив - 50 места. В Тетевен от началото на годината, като социални услуги в общността - делегирана от държавата дейност, функционират Дневен център за възрастни хора с увреждания с 12 места, Дневен център за деца с увреждания - 36 места и Дневен център за деца с увреждания със седмична грижа, разполагащ с 8 места.

План специално създаден за хора в неравностойно положение

300 минути за селищни и междуселищни разговори

Цена: 7.80 лв на месец с ДДС

План Инвалиди 300 се предлага от 1 април 2009 г. 

Характеристики:

· Получавате 300 минути за селищни и междуселищни разговори

· Пренасочване на 

· Задържане на 

· Изчакващо повикване

· Идентификация на повикване

· Безплатен достъп до Обслужване на клиенти

Цени с ДДС за този тарифен план:

Първоначална цена на селищни и междуселищни разговори 0.132 лв 

Селищни разговори в силен трафик е понеделник до петък, от 08.00 до 20.00 ч.

0.018 лв на минута

Селищни разговори в слаб трафик е понеделник до петък, от 20.00 до 08.00 ч., събота, неделя и всички български национални празници.

0.000 лв на минута

Междуселищни разговори в силен трафик е понеделник до петък, от 08.00 до 20.00 ч.

0.084 лв на минута

Междуселищни разговори в слаб трафик е понеделник до петък, от 20.00 до 08.00 ч., събота, неделя и всички български национални празници.

0.000 лв на минута

Разговори към мобилни оператори в силен трафик е понеделник до петък, от 08.00 до 20.00 ч.

0.504 лв на минута*

Разговори към мобилни оператори в слаб трафик е понеделник до петък, от 20.00 до 08.00 ч., събота, неделя и всички български национални празници.

0.362 лв на минута*

* Във връзка с решение на КРС, БТК променя цените за разговори към мобилни мрежи. За разговори към Mtel и Globul цените влизат в сила от 01.04.2009 г., за разговори към vivatel - от 06.04.2009 г.

Информация за абонати без възможност за таксуване на разговорите по време

Специални правила и условия: 

1) План за инвалиди 300 може да ползват лица с трайни увреждания с над 50% (Първа, Втора и Трета група инвалидност) след предоставяне на съответния документ от ТЕЛК.   

2) Таксуването е на минута, като всяка започната минута се отчита като цяла.

3) След изчерпване на включените минути, разговорите се таксуват на секунди с първоначална цена на разговор.

4) Неизползваните включени минути не се прехвърлят за следващ месец.

5) Силен трафик е понеделник до петък, от 08.00 до 20.00ч., слаб трафик е понеделник до петък, от 20.00 до 08.00ч., събота, неделя и всички български национални празници.

6) Разговори към международни и мобилни дестинации и се измерват в секунди, като първите 30 секунди се отчитат като цели. Първоначална цена на разговор не се прилага.

Инвалиди, които са ползвали 150 безплатни минути при такса 1.80 лв. могат да запазят този план или да преминат към план 300 след като декларират това.

Използвайте си правото на санаториално лечение и почивка

Рехабилитационната база на ССБ в Шипковски минерални бани предлага:

Заявките за почивки на организираните групи се изпращат на управителя на РБ на ССБ в Шипковски минерални бани в указания срок съобразно утвърдения за целта график по смени. Той обхваща периода от 01 юни 2009 г. до 16 септември 2009 г. или общо 110 дни, разбити в 11 смени по 10 дни всяка една от тях. 

Г  Р  А  Ф  И  К

за ползване на РБ на ССБ в Шипковски минерални бани от групи организирани от РСО за периода от 1.06.- 16.09. 2009 година:

I-ва смяна - 01 юни – 10 юни /вкл./

II-ра смяна - 11 юни – 20 юни /вкл./

III-та смяна - 21 юни – 30 юни /вкл./

IV-та смяна - 01 юли – 10 юли /вкл./

V-та смяна - 11 юли – 20 юли /вкл./

VI-та смяна - 21 юли – 30 юли /вкл./

VII-ма смяна - 31 юли – 09 август /вкл./

VIII-ма смяна - 10 август – 19 август /вкл./

IX-та смяна - 20 август – 29 август /вкл./

Х-та смяна - 30 август – 08 септември /вкл./

ХI-та смяна - 09 септември – 18 септември

Пакетни цени за почивка на членове и служители на ССБ в т.ч. техните семейства или придружители

Период: 1 януари – 31 декември 2009 г.

- полупансион - 20.00лв.

- пълен пансион - 25.00лв.

- нощувка - 18.00 лв.

Пакетни цени за външни клиенти
Период: 1 януари – 31 декември 2009 г

- полупансион - 24.00лв.

- пълен пансион -  28.00 лв.

- нощувка -  20.00 лв.                                                                                                                           

За дете, което ползва самостоятелно легло, независимо от възрастта, се заплаща пълния размер на цената на услугата, която то ползва.
За дете до 12 годишна възраст, ползващо леглото на родителя си се заплаща 70% от цената за нощувка или размера на пакетната цена, намален с 30% от стойността на нощувката.
Правни парадокси

Закон за етажната собственост?????
От няколко години се обсъжда идеята за приемане на закон за етажната собственост, който ще „подпомогне подобряването и  управлението на етажната собственост в страната”. Беше предоставен поредният вариант на проекта за публично обсъждане. 

Единственото положително нещо в него е, че още в началото на документа се казва, че с цел управление на общите части „може”  да се създават Сдружения на собствениците. Какво обаче е сгрешено 

1) Създава се юридическо лице с нестопанска цел, което „поддържа жилищната сграда в добро състояние, в съответствие с  изискванията за опазване здравето и живота на хората и на тяхното имущество, пожарната безопасност и опазването на околната  среда”. Тук държавата предполага, че дори собствениците в една сграда да осъзнават необходимостта и имат възможността да  извършат всички необходими действия, за да живеят добре заедно, тя трябва в отделен закон да регламентира начина и формата на  тези общи действия. От тук следват разходи по запознаване с тази разпоредба (ако се приеме), разходи на време и средства за  регистрация като юридическо лице, време за вписване в специален регистър и в бъдеще ограничаване на дейността на тези  юридически лица, защото в проекта е записано, че Сдружението на собствениците осъществява дейност, предвидена в този закон.
2) Самата идея за създаването на юридическо лице най-вероятно възниква поради невъзможността за въвличане на всички  собственици в една сграда в поддръжката и ремонта. Това най-често не е поради нежелание (макар да има и такива случаи), а  защото хората нямат средствата за това. Създаването на Сдружение по никакъв начин няма да направи по-лесно плащането на тези  разходи. С други думи, няма да се намерят пари ако хората едвам свързват двата края, пък било то и чрез създаване на отделно  сдружение. В България все още в преобладаващите сгради над 3 етажа живеят хора с различни възможности и доходи и е трудно да  се постигне консенсус между тях какво и как да се направи. Едва ли този проект ще успее, докато доходите са ниски. 

3) В проекта се посочва, че споразумението за създаване на Сдружение на собствениците трябва да се подпише от всички  собственици и да е нотариално заверено. При продажбата на имот в сградата споразумението трябва да се подпише от купувача  като част от договора за продажба. Това означава, че при покупка на имот ще има още един критерий за оценка на бъдещите  разходи, върху когото не може да се въздейства – каквото е решило Сдружението – това ще бъде. Има вариант, в който новият  собственик да счита, че гласуваните разходи са прекалено високи и да размисли или да се опита да намали цената на имота,  което затруднява сделката и за двете страни. 

4) В предложението за проект се посочва, че той ще се прилага за сгради с над 3 етажа и поне 60% жилища в тях. Това на  практика представлява „преференциално” отношение към жилищните сгради и изместване от института „етажна собственост” като  такъв. Няма логика по принцип да се изключват и блокове, по-голямата част от които се използват за офис. За тях теоретически  също може да възникне проблеми по поддръжката и ремонта на общите части, но законодателят предполага, че фирмите ще имат  интерес и средства да го правят. Като цяло този критерий със сигурност ще доведе до трудности и прецеденти в прилагането му. 

5) Предвижда се задължително създаване на Фонд „Резервен” чрез месечни вноски. Създателите на закона предполагат, че тези  вноски ще се правят предимно от средствата, получени от отдаването под наем на общите части в сградата. Наивно е обаче да се  мисли, че подобно отдаване ще се случи за преобладаващите сгради в страната. Малко са имотите, които са атрактивни за  рекламодателите, и ако има такива те са изключително в няколко големи градове. Това означава, че в повечето случаи ще се  прилага другият посочен в проекта начин за финансиране на фонд „Резервен”, а именно от собствениците в размер, съответстващ  на техния дял в общите части. Тъй като както посочихме фондът е задължителен, това означава, че се налага задължителна такса  или данък върху собствениците в една сграда. Колкото и да е малък размерът на тази вноска, нейната задължителност се явява  тежест за собствениците, а това не можем да приемем. 

6) Предвижда се при неплащане на гласуваните от Сдружението месечни такси и допълнителни вноски те да се събират чрез  изпълнителен лист. В момента е в сила Правилник за управлението, реда и надзора в етажната собственост, където има разпоредба  за глоба при нарушения в размер до 60 лв., но не се спазва. В него съществува и възможност за издаване на изпълнителен лист  при неспазване на решенията на Общото събрания на собствениците. Като цяло, проектът в голямата си част припокрива този  правилник, който не се спазва и сега. 

7) Интересна е разпоредбата, според която в случай на наложително отсъствие от сградата за повече от един месец, обитателите  трябва да уведомят писмено за това председателя на Управителния съвет като за времето на тяхното отсъствие те могат да бъдат  освободени, с решение на Общото събрание от заплащане на определени разходи. Тук парадоксът е, че до този момент всички  собственици се разглеждат като равноправни субекти и единственият признак на тези права и задължения е правото им на  собственост. С тази разпоредба се въвежда и критерият дали се ползва собствеността. Като такава, етажната собственост не е  свързана с изискването за постоянно обитаване на обектите в нея. Напротив, тя възниква, когато отделните обекти са  собственост на различни лица, независимо от предназначението им за постоянно или временно обитаване. Затова не може да се  въвежда критерий за предназначението на отделните обекти при определянето на една сграда като етажна собственост. 

Едно от сочените от авторите предимствата на този проект е, че в него изрично е записано, че така създаденото Сдружение ще  може да кандидатства за финансиране на проекти за повишаване на енергийната ефективност от фонд ,,Енергийна ефективност“.  Трябва да отбележим, че и сега съществува възможност подобни сдружения да получават подобно финансиране, но както от  Държавната агенция по енергийна ефективност се оплакват, въпреки съществуването на Фонда и облекченията, които по закон се  полагат на такива сдружения, интересът засега е малък - до момента има сведения само за едно подобно сдружение. Така че това  едва ли може да се разглежда като предимство. 

Съставители:инж.Румен Петков, н.с.
 Гена Дочева

 Владимир Петков

За контакти: тел 064 835852
0888 033046
ЗА ЖИВОТА И ПРОБЛЕМИТЕ НА ХОРАТА С УВРЕЖДАНИЯ  година V   ПЛЕВЕН  май 2009

